CELEX: 32009D0603
Language: fi
Date: 2009-08-05 00:00:00
Title: 2009/603/EY: Komission päätös, tehty 5 päivänä elokuuta 2009 , Euroopan parlamentin ja neuvoston direktiivin 2006/66/EY mukaisista paristojen ja akkujen tuottajia koskevista rekisteröintivaatimuksista (tiedoksiannettu numerolla K(2009) 6054) (ETA:n kannalta merkityksellinen teksti)

8.8.2009   
            
            
               FI
            
            
               Euroopan unionin virallinen lehti
            
            
               L 206/13
            
         
      KOMISSION PÄÄTÖS,
   tehty 5 päivänä elokuuta 2009,
   Euroopan parlamentin ja neuvoston direktiivin 2006/66/EY mukaisista paristojen ja akkujen tuottajia koskevista rekisteröintivaatimuksista
   (tiedoksiannettu numerolla K(2009) 6054)
   (ETA:n kannalta merkityksellinen teksti)
   (2009/603/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon paristoista ja akuista sekä käytetyistä paristoista ja akuista ja direktiivin 91/157/EY (1) kumoamisesta 6 päivänä syyskuuta 2006 annetun Euroopan parlamentin ja neuvoston direktiivin 2006/66/EY ja erityisesti sen 17 artiklan,
   sekä katsoo seuraavaa:
   
               (1)
            
            
               Direktiivin 2006/66/EY mukaan paristojen ja akkujen tuottajien on rekisteröidyttävä. Jottei näille tuottajille koidu tarpeetonta hallinnollista rasitetta, on tarpeen vahvistaa menettelyvaatimukset, joita sovelletaan kaikkialla yhteisössä.
            
         
               (2)
            
            
               On aiheellista täsmentää, mitkä tiedot paristojen ja akkujen tuottajien olisi toimitettava, kun ne hakevat rekisteröintiä, jotta voidaan välttää päällekkäisyydet muihin rekisteröintimenettelyihin liittyvien vaatimusten kanssa.
            
         
               (3)
            
            
               Mahdollisten rekisteröintimaksujen olisi oltava oikeasuhtaiset ja kustannusperusteiset, jotta asianomaisille tuottajille ei koidu tarpeettomia hallinnollisia kustannuksia.
            
         
               (4)
            
            
               Tässä päätöksessä säädetyt toimenpiteet ovat Euroopan parlamentin ja neuvoston direktiivin 2006/12/EY (2) 18 artiklan 1 kohdalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Rekisteröintivaatimukset
   Paristojen ja akkujen tuottajien rekisteröinnin suorittavat kirjallisesti tai sähköisesti kansalliset viranomaiset tai jäsenvaltioiden hyväksymät kansalliset tuottajavastuuorganisaatiot, jäljempänä ’rekisteröintielimet’.
   Rekisteröintimenettely voi olla osa muuta tuottajien rekisteröintimenettelyä.
   Paristojen ja akkujen tuottajien on rekisteröidyttävä vain kerran, ja rekisteröinti on suoritettava siinä jäsenvaltiossa, jossa ne saattavat paristoja ja akkuja jäsenvaltion markkinoille ammattimaisesti ensimmäisen kerran; tuottajille annetaan rekisteröinnin yhteydessä rekisteröintinumero.
   2 artikla
   Tiedot, jotka tuottajien on toimitettava
   Paristojen ja akkujen tuottajien on toimitettava rekisteröintielimille liitteessä mainitut tiedot.
   Paristojen ja akkujen tuottajat eivät ole velvollisia toimittamaan 1 artiklan toisessa kohdassa tarkoitettua rekisteröintiä varten mitään muita tietoja kuin liitteessä luetellut tiedot.
   3 artikla
   Rekisteröintimaksut
   Rekisteröintielimet voivat periä ainoastaan kustannusperusteisia ja oikeasuhtaisia rekisteröintimaksuja.
   Rekisteröintimaksuja perivien rekisteröintielinten on tiedotettava toimivaltaisille kansallisille viranomaisille menettelystä, johon maksujen määräytyminen perustuu.
   4 artikla
   Rekisteröintitietojen muuttaminen
   Jäsenvaltioiden on varmistettava, että jos tuottajien tämän päätöksen liitteen mukaisesti toimittamat tiedot muuttuvat, tuottajat ilmoittavat muuttuneet tiedot asianomaiselle rekisteröintielimelle viimeistään kuukauden kuluessa muutoksesta.
   5 artikla
   Tietojen poistaminen rekisteristä
   Kun tuottajat eivät enää toimi tuottajina jäsenvaltiossa, niiden on ilmoitettava tästä asianomaiselle rekisterielimelle niitä koskevien tietojen poistamiseksi rekisteristä.
   6 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä elokuuta 2009.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EUVL L 266, 26.9.2006, s. 1.
   
      (2)  EUVL L 114, 27.4.2006, s. 9.
   
      LIITE
      
         REKISTERÖINTIÄ VARTEN TOIMITETTAVAT TIEDOT
      
      
                  1.
               
               
                  Tuottajan nimi ja tuotenimet (jos saatavilla), joita tuottaja käyttää jäsenvaltiossa.
               
            
                  2.
               
               
                  Tuottajan osoite/osoitteet: postinumero ja -toimipaikka, katuosoite ja -numero, maa, internet-osoite, puhelinnumero, jos on saatavilla, yhteyshenkilön nimi, tuottajan faksinumero ja sähköpostiosoite.
               
            
                  3.
               
               
                  Tuottajan markkinoille saattamien paristojen ja akkujen tyyppi: kannettavat paristot ja akut, teollisuusparistot ja -akut tai ajoneuvoparistot ja -akut.
               
            
                  4.
               
               
                  Tiedot siitä, miten tuottaja täyttää velvollisuutensa: yksilöllinen tai yhteinen järjestelmä
               
            
                  5.
               
               
                  Rekisteröintihakemuksen jättämispäivä.
               
            
                  6.
               
               
                  Tuottajan kansallinen tunnistekoodi, mukaan luettuina tuottajan eurooppalainen verotunnistenumero tai kansallinen verotunnistenumero (valinnainen).
               
            
                  7.
               
               
                  Vakuutus siitä, että annetut tiedot ovat paikkansapitävät.